open-index/open-wikipedia-markdown huggingface dataset:
გერმანული პინჩერი

**გერმანული პინჩერი** () — ძაღლის ჯიში, რომელიც გამოყვანილია გერმანიაში XVIII საუკუნეში.

ეს ტერიერი გერმანელი ფერმერების უნივერსალური დამხმარეა. ის ანადგურებს მღრღნელებს, იცავს შინაური ცხოველების ფარებს და ადამიანის საცხოვრებელს, გარდა ამისა, ის არის ჯუჯა პინჩერის წინაპარი და "თავისი წვლილი შეიტანა" დობერმანის შექმნაში. გერმანული პინჩერი ლამაზი, საშუალო ზომის ძაღლია მოკლე, მბზინავი ბალნით. მისგან შეიძლება გამოსულიყო იდეალური კომპანიონი, მაგრამ აუხსნელი მიზეზების გამო, ეს  ჯიში დღესდღეობით იშვიათია. ცოცხალი და დამჯერი, მრავალმხრივი ნიჭით დაჯილდოებული გერმანული პინჩერი საიმედო, მაღალი ხმის მქონე მოდარაჯეა და ამასთან კარგად იწვრთნება. სხვა პინჩერების და ტერიერების მსგავსად, ის არასოდეს არიდებს თავს სხვა ძაღლებთან ჩხუბს, ამიტომ მისი "საბრძოლო" ინსტინქტების მოსათოკად პატრონის მხრიდან მკაცრი მოპყრობაა საჭირო.

გერმანულ პინჩერს აქვს გრძელი დრუნჩი, ხშირი, მოკლე, გლუვი, მბზინავი ბალანი, რომლის შეფერილობა შეიძლება იყოს მოყვითალო ყავისფერი, შავი ხორბლისფრით, მუქი ყავისფერი. მუქი, ოვალური თვალები საშუალო ზომისაა. გერმანული პინჩერი  კარგად ეგუება ქალაქის პირობებში ცხოვრებას და სიცხეს. სჭირდება დამატებითი ფიზიკური დატვირთვა.
 
## რესურსები ინტერნეტში
* გერმანული პინჩერი 

კატეგორია:გერმანული წარმოშობის ძაღლის ჯიშები
ჰადიმ სინან-ფაშა

**ჰადიმ სინან-ფაშა** (; დ. ? — გ. 22 იანვარი, 1517) — ოსმალეთის იმპერიის დიდი ვეზირი 1516–1517 წლებში.

## წარმოშობა
სინან-ფაშა იყო ქრისტიანი მონა, საჭურისი, ბოსნიის სანჯაკიდან - ბოროვინიჩების კეთილშობილი ოჯახიდან სოფელ ბოროვინიჩიდან. სხვა წყარო კი გვამცნობს, რომ ის იყო დევშირმი მონა ალბანეთის სანჯაკიდან. 

## კარიერა 
1514 წელს, იგი გახდა ანატოლიის გუბერნატორი. ჩალდირანის ბრძოლაში, სეფიანთა ირანის წინააღმდეგ, ის იყო პასუხისმგებელი მარჯვენა ფლანგიდან. ბრძოლის შემდეგ, ჰადიმ სინანი-ფაშა დაინიშნა  რუმელიის გუბერნატორად, ეს თანამდებობაკი უფრო პრესტიჟული იყო, ვიდრე წინანდელი. მისი შემდგომი მისია იყო დულქადირიდსის დაპყრობა სამხრეთ თურქეთში. მან ეს მიზანი წარმატებულად შეასრულა და სულთანმა სელიმ I-მა 1516 წლის 25 აპრილს სინანი დიდ ვეზირად დანიშნა. 

იგი სელიმის ფავორიტი ვეზირი იყო დიდ ვეზირებს შორის. სინან-ფაშა აქტიურად იყო ჩართული  სირიისა და ეგვიპტის დაპყრობაში. 1516  წლის 28 ოქტომბერს, მან დაამარცხა ეგვიპტის მამელუქის არმია იუნის-ხანში, ღაზასთან ახლოს, პალესტინაში. მომავალ წელს, მან იბრძოლა რიდანიის ბრძოლაში (ეგვიპტე) 1517 წლის 22 იანვარს. ოსმალური ტრადიციის თანახმად, სულთანი თითქმის ყოველთვის ცენტრალურ შტაბში უნდა ყოფილიყო, მაგრამ რიდანიის ბრძოლა იყო გამონაკლისი: სელიმმა გადაწყვიტა, რომ  ცენტრალურ შტაბში სინანი დაენიშნა, რათა ალყაში მოექცია მამლუქების არმია. ფლოტი წარმატებული იყო და მამლუქები დამარცხდნენ. თუმცა, ვიდრე ბრძოლა დამთავრდებოდა, მამლუქების კავალერიამ დაარბია ოსმალეთის შტაბი და მოკლა სინანი. ბრძოლის შემდეგ, სულთანმა სელიმ I-მა სინანულით აღნიშნა: მართალია, „ჩვენ მოვიგეთ ბრძოლა, მაგრამ დავკარგეთ სინანი“.

## ლიტერატურა
* Alper, Ömer Mahir, "Sinan Paşa (Hadım)", (1999) *Yaşamları ve Yapıtlarıyla Osmanlılar Ansiklopedisi*, İstanbul:Yapı Kredi Kültür Sanat Yayıncılık A.Ş. C.2 s.544 ISBN:975-08-0072-9
* Danişmend, İsmail Hâmi, (1961) *Osmanlı Devlet Erkânı*, İstanbul:Türkiye Yayınevi. 
* Turan, Şeraffedin, "Hadım Sinan Paşa", (1988) *Türkiye Diyanet Vakfi İslam Ansiklopedisi*, İstanbul, Cilt 15 s.7-8

კატეგორია:ოსმალეთის იმპერიის დიდი ვეზირები
კატეგორია:ბრძოლის ველზე დაღუპული ოსმალეთის დიდი ვეზირები
კატეგორია:გარდაცვლილი 22 იანვარი
კატეგორია:გარდაცვლილი 1517
კატეგორია:დაბადების წელი უცნობია
მაკარიოს III

**მთავარეპისკოპოსი მაკარიოს III** (, ერისკაცობაში — **მიხაილ ქრისტოდულოს მუსკოსი** ; დ. 13 აგვისტო 1913, პანაია, ქალაქ პაფოსის მახლობლად — გ. 3 აგვისტო 1977, ნიქოზია) — კვიპროსის მართლმადიდებელი ეკლესიის მეთაური (1950-1977 წწ.), კვიპროსის პრეზიდენტი 1960-1977 წწ.).

## ბიოგრაფია 
დაიბადა 1913 წლის 13 აგვისტოს სოფელ ანოში, ქრისტოდულოს მუსკოსისა და ელენა აფანასიუს ოჯახში. 13 წლის ასაკში გახდა კიკოსის მონასტრის გიმნაზიის მსმენელი. 1936 წელს კიკოსის ბერძნული სკოლის რექტორად დაინიშნა. 

საღვთისმეტყველო განათლება მიიღო ნიქოზიასა და ათენში. 

1938 წლიდან დიაკვანია. 1938-1946 წლებში ათენში სწავლობს ღვთისმეტყველებას. 1946 წლიდან არქიმანდრიტია წმნდა ირინეს ეკლესიაში. 1950 წლის 20 ოქტომბერს აირჩიეს ახალი იუსტინიანესა და სრულიად კვიპროსის მთავარეპისკოპოსად. 1959 წელს პირველი საპრეზიდენტო არჩევნების შედეგად აირჩიეს ქვეყნის პრეზიდენტად. 1974 წლის 15 ივლისს სამხედრო გადატრიალების შედეგად დაამხეს, თუმცა თანამდებობას დაუბრუნდა ამავე წლის 7 დეკემბერს და ქვეყნის სათავეში იდგა გარდაცვალებამდე, 1977 წლის 3 აგვისტომდე.

## იხილეთ აგრეთვე 
* კვიპროსის პრეზიდენტი

## ლიტერატურა
## რესურსები ინტერნეტში
*Text of Makarios III’s famous interview   
*A series of stories from the BBC relating to Makarios
*Your Beatitude, Mr President - interviewing Makarios 1964.
*The Makarios Legacy in Kenya

კატეგორია:კვიპროსის მთავარეპისკოპოსები
კატეგორია:კვიპროსის პრეზიდენტები
კატეგორია:დაბადებული 13 აგვისტო
კატეგორია:დაბადებული 1913
კატეგორია:გარდაცვლილი  3 აგვისტო
კატეგორია:გარდაცვლილი 1977
კატეგორია:XX საუკუნის კვიპროსელი პოლიტიკოსები
ნორმანბი

**ნორმანბი** (), ზოგჯერ **დუაუ** () — ვულკანური კუნძული სოლომონის ზღვაში. დ’ანტრკასტოს კუნძულების ნაწილია, რომელიც ეკუთვნის პაპუა-ახალ გვინეას. კუნძულის ფართობია — 1040 კმ². ადმინისტრაციულად მიეკუთვნება რეგიონ პაპუას პროვინცია მილნ-ბეის. კუნძულზე მთავარი დასახლებული პუნქტია ესა'ალა.

## გეოგრაფია 
ნორმანბის კუნძული ყველაზე სამხრეთი კუნძულია დ’ანტრკასტოს კუნძულების ჯგუფში. კუნძულს აქვს არასწორი გაჭიმული ფორმა. კუნძული გაჭიმულია სიგრძეში მიმართულებით ჩრდილო-დასავლეთი — სამხრეთ-აღმოსავლეთი 73 კმ-ზე, სიგანით 4 — 28 კმ.. კუნძულის რელიეფი და ლანდშაფტი მრავალფეროვანია. კუნძულის ყვრლაზე მაღალი წერტილია უსახელო მაღლობი, სიმაღლით 1158 მ, რომელიც მდებარეობს კუნძულის სამხრეთ-აღმოსავლეთში პრევოსტის ქედზე. უახლოესი კუნძულებიდან გამოყოფილია დოუსონის სრუტით (3 კმ კუნძულ ფერგუსონამდე) და გოშენის სრუტით (18 კმ კუნძულ ახალ გვინეამდე). თვის საშუალო ტემპერატურა იმყოფება ინტერვალში 20 — 33 °С, მაღლობ ადგილებზე — უფრო დაბალია. ნოტიო სეზონი — მარტ-ოქტომბერში. ნალექების წლის საშუალო რაოდენობაა 4500 — 5500 მმ (10 000 მმ-მდე უაჰოლას რაიონში). ნალექების დიდი რაოდენობის გამო ფართოდ გავრცელებულია პირველადი ტროპიკული ტყეები. მეორადი ტყეები წარმოდგენილია უპირველეს ყოვლისა მოსახლეობის ბაღებით. სანაპიროს გასწვრივ გავრცელებულია ქოქოსის პალმა.

## ისტორია 
პირველი ევროპელი, რომელიც ეწვია კუნძულს იყო ინგლისელი კაპიტანი ჯონ მორზბი. 1873 წელს გემ *Basilisk* ის შეჩერდა კუნძულთან, რომელსაც ავსტრალიის შტატის კუინზლენდის მაშინდელი გუბერნატორის, ნორმანბის მარკიზის, ჯორჯ ფიპსის პატივსაცემად დაარქვა სახელი.

## მოსახლეობა 
კუნძულის ყველაზე დიდი დასახლებული პუნქტი და ასევე მისი ადმინისტრაციული ცენტრია სოფელი ესა'ალა, რომელიც მდებარეობს კუნძულის ჩრდილოეთ ნაწილში.

## ეკონომიკა 
კუნძულის ეკონომიკური ცხოვრების საფუძველია კოპრის და ხის მერქნის წარმოება. უახლოეს პერიოდში აქ აღმოაჩინეს ოქროს და ვერცხლის მარაგი, რომელიც შეფასებულია 990 ათას ტონა ნედლეულად ოქროს შემცველობით 6,1 გრამი/ტონაზე და ვერცხლის — 12 გრამი/ტონაზე (სულ 194 000 უნცია ოქრო და 382 000 უნცია ვერცხლი).

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
ცვერგშნაუცერი

**ცვერგშნაუცერი (ჯუჯა შნაუცერი) ** () — ძაღლის ჯიში, რომელიც გამოყვანილია გერმანიაში XV საუკუნეში. 

დიდი და საშუალო შნაუცერის თითქმის ზუსტი ასლი, ჯუჯა შნაუცერი ამ ძაღლების პირდაპირი შთამომავალია, რომლის ძარღვებში, როგორც ჩანს, კიდევ აფენ პინჩერის და ჯუჯა პინჩერის სისხლია. ვარაუდი, რომ ამ ჯიშის ფორმირებაში პუდელმაც მიიღო მონაწილეობა, საეჭვოა. ჯუჯა შნაუცერი, ანუ ცვერგშნაუცერი ოდესღაც მრისხანე ვირთხისმჭერი იყო, დღესდღეობით ის ოჯახის თითქმის იდეალური კომაპნიონია. ნაკლებ ხმაურიანი და ენერგიული, ვიდრე ბრიტანული "ანალოგები", ტერიერები, ცვერგშნაუცერი ერთ-ერთი ყველაზე პოპულარული კომპანიონია ჩრდილოეთ ამერიკის ქალაქებში. მშვიდი და ადვილად გაწვრთნადი, ის იშვიათად იკბინება, კარგად ექცევა სხვა ძაღლებს და ბავშვებს და აქტიურად მონაწილეობს ოჯახის ყოველდღიურ საქმეებში.

ცვერგშნაუცერს განსაკუთრებული მოვლა სჭირდება. ამ ჯიშის დიდმა პოპულარობამ განაპირობა მისი უკონტროლო გამრავლება და ამიტომ მათ ხშირად აქვთ სერიოზული მემკვიდრეობითი დაავადებები, ზოგჯერ კი საკმაოდ "ნერვული" ხასიათით გამოირჩევა. ცვერგშნაუცერის ბალნის შეფერილობა შეიძლება იყოს შავი ვერცხლისფრით, შავი. კარგად ეგუება ქალაქის პირობებში ცხოვრებას. კარგად იტანს სიცივეს და ვერ იტანს სიცხეს. ცვერგშნაუცერს აქვს სწორი ფეხები, უხეში ბალანი, ძლიერ დრუნჩს წვერ-ულვაში ფარავს, რომელიც ჭამის დროს ისვრება და ამიტომ მუდმივი მოვლა სჭირდება. მუქი, ოვალური თვალები ოდნავ ამობურცულია.

## რესურსები ინტერნეტში
* ცვერგშნაუცერი  (ინგლისური)

კატეგორია:გერმანული წარმოშობის ძაღლის ჯიშები
კატეგორია:ტერიერები
გილერმო კაბრერა ინფანტე

**გი­ლერ­მო კაბ­რე­რა ინ­ფან­ტე** (, დ. 22 აპრილი, 1929 — გ. 21 თებერვალი, 2005) — კუბელი მწერალი.

## ბიოგრაფია
ახ­ალ­გაზ­რ­დო­ბი­დან­ვე ჩა­ე­ბა ქვეყ­ნის პო­ლი­ტი­კურ და ინ­ტე­ლექ­ტუ­ა­ლურ ცხოვ­რე­ბა­ში, ორ­მოც­და­ა­თი­ა­ნი წლე­ბის ბოლ­ოს იგი მხარ­ში ედ­გა ფი­დელ კას­ტ­როს, კუ­ბის რე­ვო­ლუ­ცი­ას და იბრ­ძო­და ბა­ტის­ტას რე­ჟი­მის წი­ნა­აღ­მ­დეგ. 1964 წელს გა­მო­აქ­ვეყ­ნა რო­მა­ნი – Tres Tristes Tigres რო­მელმაც სა­ხე­ლი მო­უხ­ვე­ჭა, მაგრამ იძ­უ­ლე­ბუ­ლი გა­ხა­და სა­მუ­და­მოდ და­ე­ტო­ვე­ბი­ნა კუ­ბა და ინგ­ლის­ში გა­და­სუ­ლი­ყო საცხოვ­რებ­ლად. 1965 წელს მწე­რალ­მა მი­ი­ღო Premio Biblioteca Breve,ხო­ლო 1998 წელს კი მი­გელ დე სერ­ვან­ტე­სის პრე­მია.  

## რესურსები ინტერნეტში
*
*Guillermo Cabrera Infante (in Spanish, part of Biografías y Vidas). Retrieved February 22, 2005. 
*Guillermo Cabrera Infante  (in Spanish, from a site about the Premio Cervantes). Retrieved February 22, 2005.
*Guillermo Cabrera Infante (in Spanish, from LiteraturaCubana.com). Retrieved February 22, 2005.
*"Cuban-born novelist Guillermo Cabrera Infante dies", Associated Press obituary, on the site of *The Guardian*. Retrieved February 22, 2005.

## სქოლიო
კატეგორია:დაბადებული 1929
კატეგორია:გარდაცვლილი 2005
კატეგორია:კუბელი მწერლები
კატეგორია:მწერლები ანბანის მიხედვით
ჰადიმ მესიჰ-ფაშა

**ჰადიმ მესიჰ-ფაშა** (; გ. 1592, სტამბოლი) — ოსმალეთის სახელმწიფო მოღვაწე. ოსმალეთის იმპერიის დიდი ვეზირი 1585-1586 წლებში, სულთან მურად III-ის დროს. 1574-1580 წლებში იყო ოსმალეთის იმპერიის გუბერნატორი ეგვიპტეში.

## ლიტერატურა
* Uzunçarsılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010)  say.346
* Tektaş, Nazım. (2009), ''Sadrâzamlar - Osmanlı'da İkinci Adam Saltanatı''. İstanbul:Çatı Kitapları. ISBN 9789758845000

კატეგორია:ოსმალეთის იმპერიის დიდი ვეზირები
კატეგორია:გარდაცვლილი 1592
Codex Argenteus

[მინიატიურა|250პქ|Codex Argenteus, ფოლიო 16[ვერსო|v, რომელიც შეიცავს ფრაგმენტს მარკოზის სახარებიდან, 3,26—32]]
**Codex Argenteus**, ქართულად **ვერცხლის კოდექსი** — გოთურ ენაზე შესრულებული ულფილას ბიბლიის ხელნაწერის ფრაგმენტი, ოთხთავი (სახარება), რომელიც უფსალის უნივერსიტეტის მთავარ ბიბლიოთეკაში, Carolina Rediviva-შია დაცული. ხელნაწერი თავდაპირველად სულ მცირე 336 ფურცელს შეიცავდა. ნაწერია ვერცხლისფერი და ოქროსფერი მელნით მეწამული ფერის ეტრატზე. ხელნაწერს სახელწოდება „ვერცხლის კოდექსი“ ეწოდა სწორედ მელნის ფერის გამო; ხშირად, უმართებულოდ, ამ სახელწოდებას უკავშირებენ მისთვის 1665 წელს დამზადებულ ვერცხლის ყდას, თუმცა *Codex Argenteus*-ის სახელით იგი უკვე 1597 წელს მოიხსენიება.

რამდენიმე ხელნაწერთან ერთად (Codex Gissensis-ის ოთხი ფურცელი, Codex Carolinus-ის ოთხი ფურცელი და Codices Ambrosiani A–E-ის 193 ფურცელი), Codex Argenteus მიეკუთვნება გოთურ ენაზე შესრულებული ვრცელი ტექსტების შემცველ მცირე რაოდენობის ძეგლთა რიცხვს.

## ხელნაწერის ისტორია 
ხელნაწერი შეიცავს ოთხ კანონიკურ სახარებას ბიბლიის გოთურენოვანი თარგმანიდან (ულფილას ბიბლია), რომელიც ეპისკოპოს ულფილას მიერაა შესრულებული (311–383). მიეკუთვნება გერმანიკული ენების უძველეს წერილობით ძეგლებს. ხელნაწერი, სავარაუდოდ, დაახლოებით 500 წელს ჩრდილოეთ იტალიაში გადაიწერა, სავარაუდოდ ოსტგუთთა მეფე თეოდორიხ დიდისათვის. ვერცხლის კოდექსი პირველად ისტორიულ წყაროებში ჩანს ვერდენის მონასტერში, საიდანაც 1573 წელს აბატ ჰაინრიხ დუდენს მიუყიდია მომავალი იმპერატორი რუდოლფ II ჰაბსბურგისათვის. ამ უკანასკნელმა კი იგი პრაღის ციხე-ქალაქში დაიცვა.

ოცდაათწლიანი ომის მიწურულს, პრაღის გაძარცვის შემდეგ ხელნაწერი შვედეთის ჯარს ჩაუვარდა ხელთ, საბოლოოდ კი იგი აღმოჩდნა შვედეთის რაიხსკანცლერის მაგნუს გაბრიელ დე ლა გარდის მფლობელობაში, რომელიც ამავე დროს უფსალის უნივერსიტეტის კანცლერიც იყო. მან უნივერსიტეტის ბიბლიოთეკას 1669 წელს აჩუქა ჯერ კიდევ შემორჩენილი 187 ფურცელი ახლად დამზადებული ვერცხლის ყდითურთ.

ხელნაწერის კიდევ ერთი ფურცელი 1970 წელს აღმოჩნდა შპაიერის ტაძარში, აშაფენბურგიდან წამოღებულ რელიკვიების სკივრში.

## ლიტერატურა 
* Tönnes Kleberg: *Codex Argenteus. Silver Bibeln i Uppsala*. Universitets Bibliotek, Uppsala 1954 (auf deutsch: *Codex Argenteus. Die Silberbibel von Uppsala*. 4. bearbeitete Auflage. Almqvist & Wiksell, Uppsala 1981. ISBN 91-85092-14-2)
* Lars Munkhammar: *Silverbibeln. Theoderiks bok*. Carlsson, Stockholm 1998. ISBN 91-7203-830-6

### პოპულარული გამოცემები 
* Otto Schlißke: *Die silberne Handschrift*. Kreuz-Verlag, Stuttgart 1959 (Spannende Erzählung als historischer Roman)

## რესურსები ინტერნეტში 
* 
* Digital Publication of the Codex Argenteus and its Editions 
* Lars Munkhammar: *Codex Argenteus. From Ravenna to Uppsala. The wanderings of a Gothic manuscript from the early sixth century*

კატეგორია:გუთური ხელნაწერები
კატეგორია:VI საუკუნის ხელნაწერები
ოზდემიროღლუ ოსმან-ფაშა

**ოზდემიროღლუ ოსმან-ფაშა** (; დ.  1526 — გ.  29 ოქტომბერი, 1585) — ოსმალეთის იმპერიის დიდი ვეზირი 1584–1585 წლებში.

## წარმოშობა
ოსმალების მიერ ეგვიპტის დაპყრობის შემდეგ 1517 წელს ყოფილმა მამლუქთა ელიტამ (ყივჩაღები და ჩერქეზები) აღიარა თურქეთის სულთნის ძალაუფლება და შეავსეს ოსმალეთის იპერიის სამხედრო ძალები. მათ შორის იყო ოსმანის მამა ოზდემირ-ფაშა. ინდოეთის ოკეანეზე ოსმალეთის კამპანიის შემდეგ  ოზდემირ-ფაშა დანიშნეს ჰაბეშის ბეილერბეიდ.

## ადრეული წლები 
ოზდემიროღლუ ოსმან-ფაშა დაიბადა 1526 წელს კაიროში . მამის გარდაცვალების შემდეგ  1561 ოსმანი დაინიშნა გუბერნატორად. 1569-1573 წლებში  დაინიშნა იემენის ბეილერბეიდ. 1573 წლიდან დიარბაქირის ბეილერბეიდ.

## უკანასკნელი წლები 
მონაწილეობდა ირან-ოსმალეთის ომში. 1584 წლის 2 ივლისს ოსმან-ფაშა დაინიშნა ოსმალეთის იმპერიის დიდ ვეზირად, თურქეთის არმიაში იგი ინარჩუნებს წოდებას „სერდარი“ (მეთაური). 1585 წლის ზაფხულში დიდი ვეზირი ოზდემიროღლუ ოსმან-ფაშა ჩაუდგა სათავეში თურქულ არმიას ირანის გასანადგურებლად. თურქული ჯარები შეიჭრნენ დასავლეთ ირანში. სამდღიანი ომის შემდეგ დაიკავეს ქალაქი თავრიზი, სეფიანების დედაქალაქი. თურქ-ოსამანებმა საშინელი ხოცვა-ჟლეტა მოუწყეს მოწინააღმდეგეს და ამ შეტაკებას შეეწირა 15-20 000 ადამიანი.

1585 წლის 29 ოქტომბერს თურქეთის დიდი ვეზირი ოზდემიროღლუ ოსმან-ფაშა გარდაიცვალა. ანდერძის მიხედვით ის დაიკრძლა ქალაქ დიარბაქირში სადაც დღესაც არის მისი მავზოლეუმი. ოსმან ფაშს ცოლად ჰყავდა ყუმიხების პინცესა, მათ შვილები არ ჰყავდათ.

## რესურსები ინტერნეტში
* ოზდემიროღლუ ოსმან-ფაშას ბიოგრაფია 

## ლიტერატურა
* Buz,Ayhan (2009) *Osmanlı Sadrazamları*, İstanbul: Neden Kitap ISBN978-975-254-278-5
* Uzunçarşılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010)  say.343-345
* Tektaş, Nazım. (2009), ''Sadrâzamlar - Osmanlı'da İkinci Adam Saltanatı''. İstanbul:Çatı Kitapları. ISBN 9789758845000

კატეგორია:ოსმალეთის იმპერიის დიდი ვეზირები
კატეგორია:დაბადებული 1526
კატეგორია:გარდაცვლილი  29 ოქტომბერი
კატეგორია:გარდაცვლილი 1585
ულფილას ბიბლია

[მინიატიურა|250პქ|Codex Argenteus, ფოლიო 16[ვერსო|v, რომელიც შეიცავს ფრაგმენტს მარკოზის სახარებიდან, 3,26—32]]
**ულფილას ბიბლია**, აგრეთვე ცნობილი **გუთური ბიბლიის** სახელწოდებით — გუთი ეპისკოპოსი ულფილას (311–383 წწ.) მიერ IV საუკუნეში გუთურ ენაზე შესრულებული თარგმანი ბიბლიისა, უპირველესად კი ახალი აღთქმისა. პირველწყაროდ გამოყენებულია ბერძნულენოვანი დედანი ბიბლიისა. ულფილამ ამ თარგმანის შესასრულებლად შექმნა გუთური ანბანი, მანამდე კი გუთები რუნების საშუალებით წერდნენ. თარგმანი ეპისკოპოსმა შეასრულა ქალაქ ნიკოპოლის-ად-ისტრუმში, თანამედროვე ბულგარეთის ტერიტორიაზე. იგი გუთური ენის უმნიშვნელოვანეს წყაროდ ითვლება. 

ულფილას ბიბლიის ტექსტის შემცველი არაერთი ხელნაწერია მოღწეული VI—VIII საუკუნეებიდან, ძირითადად იტალიიდან. მათი ტექსტის დიდი ნაწილი ახალი აღთქმიდანაა, ხოლო მცირე ნაწილი — ძველი აღთქმიდან. ეს ხელნაწერებია: *Codex Argenteus* (სახარებები), რომლის დიდი ნაწილიც დაცულია უფსალის უნივერსიტეტის ბიბლიოთეკაში, *Codex Ambrosianus A*-დან *Codex Ambrosianus E*-ს ჩათვლით (ეპისტოლეები, სკირინსი, ნეემია), *Codex Carolinus* (რომაელთა მიმართ ეპისტოლე), *Codex Vaticanus Latinus 5750* (სკირინსი), *Codex Gissensis* (ლუკას სახარების ფრაგმენტები) და *Fragmenta Pannonica*, ერთი მმ სისქის მეტალის ფირფიტები, რომლებზეც დატანილია მუხლები იოანეს სახარებიდან.

ეკლესიის განვითარების ამსახველ ისტორიულ ზოგიერთ წიგნს, როგორიცაა საქმე მოციქულთა, ულფილას ბიბლიის ხელნაწერებში არ გვხვდება.

თუ არ ჩავთვლით რუნებით შესრულებულ ფრაგმენტულ წარწერებს, ულფილას ბიბლია გერმანიკული ენების პირველი წერილობითი ძეგლია, შესაბამისად მას განსაკუთრებული მნიშვნელობა ენიჭება ენის ისტორიის კვლევაში.

## გამოცემები 
* Wilhelm Streitberg (Hrsg.): Die Gotische Bibel. Bd 1. Der gotische Text und seine griechische Vorlage. Winter, Heidelberg 1908–1910, 2000 (7. Aufl.), ISBN 3-8253-0745-X

## ლიტერატურა 
* Elfriede Stutz: *Das Neue Testament in Gotischer Sprache.* In: *Die alten Übersetzungen des Neuen Testaments, die Kirchenväterzitate und Lektionare – Der gegenwärtige Stand ihrer Erforschung und ihre Bedeutung für die griechische Textgeschichte*, Kurt Aland (Hrsg.). *Arbeiten zur neutestamentlichen Textforschung*,  5. de Gruyter, Berlin – Boston 1972 (Reprint 2011). ISBN 978-3-11-082701-9. S. 375–402
*Piergiuseppe Scardigli: *Frühe Bibelübersetzungen: Gotisch*. In: Harald Kittel (Hrsg.) *Übersetzung-Translation-Traduction: An International Encyclopedia of Translation Studies*, Mouton de Gruyter, Berlin/New York 2007, ISBN 978-3-11-020328-8, S. 2363–2366 (Handbücher zur Sprach- und Kommunikationswissenschaft 26, 2)

## რესურსები ინტერნეტში 
* ულფილას ბიბლიის ტექსტი 
* მცირე გუთურენოვანი ფრაგმენტები
* Codex Argenteus Online , უფსალაში ორიგინალის სრული ციფრული ვერსია

## სქოლიო 
კატეგორია:გერმანიკული ენები
კატეგორია:ბიბლიის თარგმანები
კატეგორია:გუთები
ტრავემიუნდე

**ტრავემიუნდე** () — უბანი გერმანიის ქალაქ ლიუბეკში. მდინარეობს მდინარე ტრავეს შესართავთან. 1802 წლიდან არის საზღვაო კურორტი. ტრავემიუნდეში ვითარდება თომას მანის „ბუდენბროკების“ ზოგიერთი მოქმედება.

## რესურსები ინტერნეტში
* Travemünde
* Official tourism site
* Travemünde related Photography Blog

კატეგორია:გერმანიის კურორტები
შლანგენბადი

მინი|შლანგენბადი დილით
**შლანგენბადი** () — თემი და კურორტი გერმანიაში, ჰესენში. მდებარეობს ზღვის დონიდან 320 მეტრზე. ცნობილია თერმული წყაროებით, რომლებიც აღმოაჩინეს მე-17 საუკუნეში.გამოიყენება რევმატული დაავადებების სამკურნალოდ.

## რესურსები ინტერნეტში
*  
* Hessisan spas - Schlangenbad  

კატეგორია:გერმანიის კურორტები
გლიუკსბურგი

**გლიუკსბურგი** (, ) — ქალაქი გერმანიაში, შლეზვიგ-ჰოლშტაინში, შლეზვიგ ფლენსბურგის რაიონში. გლიუკსბურგი იყო დანიის სამეფო ოჯახის რეზიდენცია. გლიუკსბურგში განთავსებულია გერმანიის სამხედრო ფლოტი.
## სქოლიო
კატეგორია:გერმანიის ქალაქები
დევშირმე იუნუს-ფაშა

**დევშირმე იუნუს-ფაშა** (; გ. 13 სექტემბერი, 1517, თოქათი) — ოსმალეთის სახელმწიფო მოღვაწე. ოსმალეთის იმპერიის დიდი ვეზირი 1517 წელს, სულთან სელიმ I-ის დროს.

სხვადასხვა საკამათო ვერსიებით იუნუსი იყო ბერძენი, პომაკი, სერბი ან ხორვატი. ის მონაწილეობდა დევშირმის სისტემაში (თავისი ოჯახი მოაქცია ისლამის სარწმუნოებაზე, იმ მიზნით რომ გამხდარიყო ოსმალი ბიუროკრატი). ახალგაზრდობაში მას სურდა გამხდარიყო იანიჩარი, მაგრამ საბოლოოდ ის გახდა იანჩარების კორპუსის აღა. 1511 წელს, ის გახდა ვეზირი დივანში და ანატოლიის ეილაიეთის ბეილერბეი.

იუნუს ფაშამ დიდი როლი ითამაშა ოსმალეთ-მამლუქების ომში (1516–1517). მარჯ-დაბიქის ბრძოლაში ოსმალეთის გამარჯვების შემდეგ, 1516 წელს, იუნუს-ფაშამ, ოსმალეთის ჯარებთან ერთად  შევიდა ქალაქ ალეპოში (თანამედროვე სირიაში). აქ ის იპყრობს ქალაქებს: ჰამას, ჰომსსდა დამასკოს და აღწევს სწრაფ წარმატებას. შემდეგ, 1517 წელს, რადანიის ბრძოლაში, ის შედის ეგვიპტის ქალაქ კაიროში, იანიჩარების ჯართან ერთად, და სამ დღიანი ალყის შემდეგ, ოსმალეთის იმპერიამ მოახდინა ამ ქალაქის კაპიტულაცია. მოგვიანებით დაინიშნა ეგვიპტის მმართველად.

დიდი ვეზირის ჰადიმ სინან-ფაშას რადანის ბრძოლაში დაღუპვის შემდეგ, 30 იანვარს დიდ ვეზირად დანიშნეს. სავარაუდოდ იგი გამომძალველი და მექრთამე გახდა.

იუნუს-ფაშა სიკვდილით დასაჯეს 1517 წლის 13 სექტემბერს.

## ლიტერატურა
* Danişmend, İsmail Hâmi, (1961) *Osmanlı Devlet Erkânı*, İstanbul:Türkiye Yayınevi.
* Alper, Ömer Mahir, "Yunus Paşa", (1999) *Yaşamları ve Yapıtlarıyla Osmanlılar Ansiklopedisi*, İstanbul:Yapı Kredi Kültür Sanat Yayıncılık A.Ş. C.2 s.678 ISBN 975-08-0072-9

კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 13 სექტემბერი
კატეგორია:გარდაცვლილი 1517
კატეგორია:ოსმალეთის იმპერიის დიდი ვეზირები
კატეგორია:სიკვდილით დასჯილი ოსმალეთის დიდი ვეზირები
კატეგორია:დაბადების წელი უცნობია
ტოკატა და ფუგა რე მინორი (BWV 565)

უძველესი დღემდე შემორჩენილი ხელნაწერის თავფურცელი. იოჰანეს რინგკი, 1750 წლის შემდეგ|მინიატიურა
მინიატიურა|ტოკატა და ფუგა რე მინორი
**ტოკატა და ფუგა რე მინორი, BWV 565** — იოჰან სებასტიან ბახის ნაწარმოები, რომელიც ბაროკოს სტილის ყველაზე ცნობილ ევროპულ საორგანო ნაწარმოებად ითვლება. მუსიკის ზოგიერთმა მკვლევარმა ეჭვქვეშ დააყენა ბახის ავტორობა, თუმცა თანამედროვე გაბატონებული მოსაზრებით იგი წარმოადგენს ბახის კომპოზიტორული განვითარების ერთ-ერთ იმ ფაზაზე შექმნილ მუსიკას, რომლიდანაც მცირე რაოდენობის ნაწარმოებებია შემორჩენილი.

ნაწარმოები შედგება სამი ნაწილისაგან: პირველია ტოკატა — პრელუდია სწრაფი ტემპითა და ძლიერი აკორდებით; მას მოსდევს ოთხხმიანი ფუგა, რომელიც თავის მხრივ მესამე დამამთავრებელ ნაწილს, ე. წ. „რეჩიტატივოს“ უერთდება და დასაწყისის იმპროვიზატორულ ხასიათს იღებს. სამივე ნაწილი ერთმანეთთან მოტივითა და ჰარმონიითაა დაკავშირებული.

## ლიტერატურა 
* Timothy Albrecht: Musical Rhetoric in J.S. Bach's Organ Toccata BWV 565. In: Organ Yearbook. 11, 1980, ISSN 0920-3192.
* Eric Lewin Altschuler: Were Bach's Toccata and Fugue BWV 565 and the Ciacconia from BCW 1004 Lute Pieces?. In: The Musical Times. 146, Nr. 1893, 2005, ISSN 0027-4666, S. 77–87.
* Bernhard Billeter: Bachs Toccata und Fuge d-moll für Orgel BWV 565 – Ein Cembalowerk?. In: Die Musikforschung. 50, Nr. 1, 1997, ISSN 0027-4801, S. 77–80.

## რესურსები ინტერნეტში 
* [ბახის ტოკატები და ბუსონის ტრასკრიფციები, ნოტები და აუდიომასალები, nternational Music Score Library Project](http://imslp.org/wiki/Toccatas_for_Organ,_BWV_564-566_(Bach,_Johann_Sebastian))

## სქოლიო 
კატეგორია:იოჰან სებასტიან ბახის ნაწარმოებები
ლალა მეჰმედ-ფაშა

**ლალა მეჰმედ-ფაშა** (; გ. 29 ნოემბერი, 1595, სტამბოლი) — ოსმალეთის სახელმწიფო მოღვაწე. ოსმალეთის იმპერიის დიდი ვეზირი 1517 წელს, სულთან მეჰმედ III-ის დროს.

დაიბადა გოლმარმარაში, დასავლეთ ანატოლიაში. იგი იყო სულთან მურად III-ის აღმზრდელი.  1595 წელს მას შემდეგ, რაც ცოლად შეირთო მეჰმედ III-ის ქალიშვილი გახდა ვეზირი და რამდენიმე დღეში  გარდაიცვალა.

## ლიტერატურა
* Uzunçarsılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010)  say.350
* Danişmend, İsmail Hâmi (1971), *Osmanlı Devlet Erkânı*,  İstanbul:Türkiye Yayınevi.
* Tektaş, Nazım. (2009), ''Sadrâzamlar - Osmanlı'da İkinci Adam Saltanatı''. İstanbul:Çatı Kitapları. ISBN 9789758845000

კატეგორია:ოსმალეთის იმპერიის დიდი ვეზირები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი  29 ნოემბერი
კატეგორია:გარდაცვლილი 1595
კატეგორია:დაბადების წელი უცნობია
გლაფკოს კლირიდისი

მინი|გლაფკოს კლირიდისი
**გლაფკოს კლირიდისი** (; დ. 24 აპრილი, 1919, ნიქოზია, კვიპროსი — გ. 15 ნოემბერი, 2013, იქვე) — კვიპროსელი პოლიტიკოსი, ქვეყნის ორგზის პრეზიდენტი: 1974 და 1993-2003 წლებში.

## ბიოგრაფია 
დაიბადა 1919 წელს იურისტ იოანის კლირიდისის ოჯახში. მეორე მსოფლიო ომის დროს მსახურობდა ბრიტანეთის არმიაში მფრინავად. 1942-1945 წლებში იმყოფებოდა გერმანელთა ტყვეობაში. ომის შემდეგ გახდა კვიპროსის გათავისუფლების ეროვნული ორგანიზაციის წევრი. 1959 წელს კვიპროსის გარდამავალი მთავრობის იუსტიციის მინისტრის თანამდებობა დაიკავა. 1960 წელს, დამოუკიდებლობის გამოცხადების შემდეგ კვიპროსის პარლამენტის თავმჯდომარე გახდა. 1974 წელს ნიკოს სამპსონის დამხობის შემდეგ გახდა ქვეყნის მეთაურის მოვალეობის შემსრულებელი. მაკარიოს III-ის ხელისუფლებაში დაბრუნების შემდეგ კვლავ პარლამენტის თავმჯდომარეა 1976 წლამდე. ქვეყნის პრეზიდენტობის კანდიდატია 1978, 1983, 1988, 1993, 1998 და 2003 წლებში. ქვეყნის პრეზიდენტად აირჩეს  1993 წელს, ხელმეორედ აირჩიეს 1998 წელს, ხოლო 2003 წელს დამარცხდა ტასოს პაპადოპულოსთან.

გარდაიცვალა 2013 წლის 15 ნოემბერს. დაკრძალულია ნიქოზიაში.

## იხილეთ აგრეთვე 
* კვიპროსის პრეზიდენტი

## რესურსები ინტერნეტში 
* გლაფკოს კლირიდისის ბიოგრაფია 

კატეგორია:კვიპროსის პრეზიდენტები
კატეგორია:კვიპროსის პარლამენტის თავმჯდომარეები
კატეგორია:დაბადებული 24 აპრილი
კატეგორია:დაბადებული 1919
კატეგორია:გარდაცვლილი 15 ნოემბერი
კატეგორია:გარდაცვლილი 2013
კატეგორია:XX საუკუნის კვიპროსელი პოლიტიკოსები
კატეგორია:XXI საუკუნის კვიპროსელი პოლიტიკოსები
ქართლოს ღარიბაშვილი

**ქართლოს ღარიბაშვილი** (დ. 25 აპრილი, 1954, სოფ. ბოგვი, ახლანდ. თეთრიწყაროს მუნიციპალიტეტი  — გ. 1 ნოემბერი, 2014) — ქართველი იურისტი, პოლიტიკური მოღვაწე.

დაამთავრა თბილისის სახელმწიფო უნივერსიტეტის იურიდიული ფაკულტეტი და მოსკოვის ლომონოსოვის სახელობის სახელმწიფო უნივერსიტეტის  ასპირანტურა; იქვე დაიცვა საკანდიდატო დისერტაცია „ბურჟუაზიული ქვეყნების კონსტიტუციურ სამართალში“. 1976–1983 წლებში პედაგოგიურ საქმიანობას ეწეოდა ლომონოსოვის უნივერსიტეტში და მეცნიერ-თანამშრომლად მუშაობდა მოსკოვის კანონმდებლობის საკავშირო კვლევით ინსტიტუტში. 1984 წელს დაბრუნდა საქართველოში და 1989 წელს ჩაერთო აქტიურ პოლიტიკაში. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „დემოკრატიული პარტია“ და ფრაქცია „დემოკრატის“ თავმჯდომარე იყო. 1995 წელს მონაწილეობდა საქართველოს კონსტიტუციის შემუშავებაში. იყო ოჯახის ადვოკატის ინსტიტუტის ფუძემდებელი. წარუმატებლად მონაწილეობდა საქართველოს პრეზიდენტის 1995, 2000, 2004 და 2013 წლების არჩევნებში.

## რესურსები ინტერნეტში 
*ქართლოს ღარიბაშვილი —  საქართველოს პარლამენტის ოფიციალური საიტი
* ქართლოს ღარიბაშვილი 60 წლის ასაკში გულის შეტევით გარდაიცვალა . news.ge. 1 ნოემბერი, 2014  

  

კატეგორია:დაბადებული  25 აპრილი
კატეგორია:დაბადებული 1954
კატეგორია:გარდაცვლილი 1 ნოემბერი
კატეგორია:გარდაცვლილი 2014
კატეგორია:ქართველი იურისტები
კატეგორია:საქართველოს III მოწვევის პარლამენტის წევრები
ქართლოს
GitHub

**GitHub** — Git რეპოზიტორიუმის ვებზე დაფუძნებული კვანძის სერვისი, რომელიც ვერსიის კონტროლის და პროგრამის კოდის კონტროლის საშუალებას იძლევა. GitHub-ს აქვს დამატებული შესაძლებლობები როგორიცაა Wiki, დავალებების მართვა, შეცდომების მიდევნება, და შესაძლებლობების მოთხოვნა ყოველ პროექტზე.

GitHub-ი მომხმარებლებს სთავაზობს გადახდილ გეგმებს პრივატული რეპოზიტორიუმებისთვის და უფასო ანგარიშებს, რომელიც ჩვეულებრივ გამოიყენება გახსნილ წყაროიან პროგრამული უწრუნველყოფის პროექტებს. ასევე შესაძლებელია ორგანიზაციების შექმნა რომელშიც მომხმარებლებს შეუძლიათ გაწევრიანდნენ. 2014 წლის სტატისტიკით, GitHub-ს ჰყავს 3.4 მილიონი მომხმარებელი, რაც ხდის მას ყველაზე დიდ კოდის კვანძის სერვისს.

## სქოლიო 
კატეგორია:საიტები
კატეგორია:ცვლილებების კონტროლი
იავუზ ალი-ფაშა

**მალქოჩ იავუზ ალი-ფაშა** (; გ. 1604, ბელგრადი) — ოსმალეთის სახელმწიფო მოღვაწე. ოსმალეთის იმპერიის დიდი ვეზირი 1603-1604 წლებში, სულთან აჰმედ I-ის დროს. 1601-1603 წლებში იყო ოსმალეთის იმპერიის გუბერნატორი ეგვიპტეში. იავუზ ალი-ფაშა იყო მალქუჩოღლუს გვარის უკანასკნელი ცნობილი წარმომადგენელი. 1604 წელს უნგრეთში ლაშქრობის დროს ავად გახდა და გარდაიცვალა. 

იავუზ ალი-ფაშა წერდა ლექსებს და პროზაულ ნაწამოებებს ქელამის და მუხის ფსევდონიმით. მისი ნაწარმოებები ინახება სულეიმანის ბიბლიოთეკაში.         

## ლიტერატურა
* Uzunçarşılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN:978-975-16-0010)  say.3360
* Danişmend, İsmail Hâmi (1971), *Osmanlı Devlet Erkânı*,  İstanbul:Türkiye Yayınevi.
* Tektaş, Nazım. (2009), ''Sadrâzamlar - Osmanlı'da İkinci Adam Saltanatı''. İstanbul:Çatı Kitapları. ISBN: 9789758845000

კატეგორია:ოსმალეთის იმპერიის დიდი ვეზირები
კატეგორია:გარდაცვლილი 1604
შპილი

**შპილი** (; ) — გემის ვერტიკალურდოლიანი ჯალამბარი, რომელსაც იყენებენ გემის ღუზის დასაშვებად და ასაწევად, მისაბმელი გვარლების დასაჭიმად, თევზსაჭერი ბადეების ტრალების ამოსაღებად და სხვ.

შპილი აგრეთვე არის შენობის ვერტიკალური წვეტიანი დასრულება, რომელსაც აქვს ძლიერ წაგრძელებული კონუსის ან პირამიდის ფორმა. ხშირად დაბოლოებულია დროშით, სიმბოლური ფიგურით და სხვ.

## ლიტერატურა
კატეგორია:გემთმშენებლობა
ვუდლარკი

**ვუდლარკი** (), კუნძულელთა ენაზე **მუიუა** () — კუნძული სოლომონის ზღვაში. მისი ფართობია დაახლოებით 874 კმ². შედის სახელმწიფო პაპუა-ახალ გვინეაში. ადმინისტრაციულად მიეკუთვნება რეგიონ პაპუას პროვინცია მილნ-ბეის.

## გეოგრაფია 
სანაპირო ზოლის სიგრძეა 225 კმ. კუნძული მდებარეობს სოლომონის ზღვის ჩრდილოეთ ნაწილში, 240 კმ-ის მანძილზე ჩრდილო-დასავლეთით კუნძულ ახალი გვინეის სამხრეთ-აღმოსავლეთის კიდედან. უახლოესი კუნძულებია მადაუ და ნუსამი დასავლეთით, ნუბარუ აღმოსავლეთით და არქიპელაგი მარშალი — ბენეტი სამხრეთ-დასავლეთით. უახლოესი მატერიკია — ავსტრალია — 1100 კმ. კუნძული დასავლეთი—აღმოსავლეთის მიმართულებაზე გაჭიმულია 60 კმ-ით, ჩრდილოეთი—სამხრეთის მიმართულებით 30 კმ-ით (ცენტრალურ ნაწილში). გეოლოგიური თვალსაზრისით კუნძული წარმოადგენს ამოწეულ ატოლს (მაქსიმალური სიმაღლე — 365 მ კუნძულის სამხრეთ ნაწილში პირველი მისიონერები, ფრანგი (ხოლო მოგვიანებით იტალიელი) მარისტები, მოვიდნენ კუნძულზე 1847 წელს, მაგრამ რვა წლის შემდეგ მათ დატოვეს კუნძული ადგილობრივი მოსახლეობის მათდამი მტრული დამოკიდებულების გამო. 1897 წელს კუნძულზე მოვიდნენ ჯონ უესლის მეთოდისტები. მათმა მოღვაწეობამ ადგილობრივი მოსახლეობის გაქრისტიანებაზე, პირიქით, დადებითი შედეგი გამოიღო. დღეისათვის კუნძულელთა უმრავლესობა პროტესტანტია. 1888 წელს მოხდა კუნძულის ფორმალური ანექსია ბრიტანეთის იმპერიის მიერ და გახდა ბრიტანეთის ახალი გვინეის ნაწილი (1904 წლიდან — პაპუას ტერიტორია ავსტრალიის მმართველობის ქვეშ).

მეორე მსოფლიო ომის დროს კუნძული მოკლე დროის განმავლობაში ოკუპირებული იყო იაპონიის მიერ. 1943 წლის 30 ივნისს გაათავისუფლა ამერიკულმა არმიამ, რომლებიც დაახლოებით 8 თვე იყენებდნენ მას, როგორც ავიაბაზა.

1975 წლიდან კუნძული დამოუკიდებელი სახელმწიფო პაპუა-ახალი გვინეის ნაწილია.

## მოსახლეობა და კულტურა 
ევროპელებთან პირველი კონტაქტის დროს კუნძულის მოსახლეობა შეადგენდა 2200 ადამიანს. 1915 წელს ეს რაოდენობა შემცირდა 700 — 800 ადამიანამდე.

## ეკონომიკა 
კუნძულელთა ეკონომიკის საფუძველია სოფლის მეურნეობა. ადგილობრივ მოსახლეობას მოჰყავს იამსი, კოლოკაზია, ბანანი, ბატატი, მანიჰოტი, ასევე აგროვებენ ქოქოსს, პურის ხის ნაყოფს, ხილს.

2008 წელს მალაიზიურმა კომპანიამ წარადგინა პროექტი პალმის ზეთის დამუშავებაზე ბიოსაწვავისთვის კუნძულის 60 000 ჰექტარზე. პროექტი შეფასებული იყო 350 მილიონ აშშ დოლარად. მაგრამ ამან გამოიწვია მრავალრიცხოვანი პროტესტები, როგორც ადგილობრივ მოსახლეობაში, ისევე მთელი მსოფლიოს ეკოლოგებში და მთავრობამ ვერ მისცა თანხმობა პროექტის რეალიზაციაზე.

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
To Watch the Storms (ალბომი)

***To Watch the Storms*** — ინგლისელი გიტარისტ სტივ ჰეკეტის 2003 წლის ალბომი. წინა სტუდიური ალბომი, *Feedback 86*, ეფუძნებოდა 1986 წელს ჩაწერილ მასალას, ამიტომ *To Watch the Storms* არის მუსიკოსის *Darktown*-ის შემდგომი ალბომი.

ალბომში შეიმჩნევა კომპოზიციური ტენდენციები, რომლებიც ახასიათებს ადრეულ *Voyage of the Acolyte*-სა და *Spectral Mornings*-ს. დისკი გამოიცა სამ ფორმატში, სტანდარტული და სპეციალური გამოცემების სახით. გარეკანის ავტორია კიმ პური. იაპონურ გამოცემაში დატამებულია კიდევ ერთი სიმთერა, რომელიც არ იყო გამოყენებული სტანდარტულ გამოცემაში. ამ ვარიანტს აგრეთვე ახლავს პურის ალტერნატიული ნახატი.

## სიმღერების სია 
### სტანდარტული გამოცემა (CAMCD31)
#Strutton Ground - 3:04
#Circus Of Becoming - 3:48
#The Devil Is An Englishman - 4:27
#Frozen Statues - 2:58
#Mechanical Bride - 6:40
#Wind, Sand And Stars - 5:08
#Brand New - 4:41
#This World  - 5:19
#Rebecca - 4:20
#The Silk Road - 5:25
#Come Away - 3:13
#The Moon Under Water - 2:14
#Serpentine Song - 6:56

### სპეციალური გამოცემა (CAMCD31SE)
# Strutton Ground
# Circus of Becoming
# The Devil Is an Englishman
# Frozen Statues
# Mechanical Bride
# Wind, Sand and Stars
# Brand New
# This World
# Rebecca
# The Silk Road
# Pollution B
# Fire Island
# Marijuana, Assassin of Youth
# Come Away
# The Moon Under Water
# Serpentine Song
# If You Only Knew

### იაპონური გამოცემა (UICE1064)
# Strutton Ground
# Brand New
# This World
# Circus of Becoming
# The Devil Is an Englishman
# Frozen Statues
# Mechanical Bride
# Wind, Sand and Stars
# Rebecca
# The Silk Road
# Come Away
# The Moon Under Water
# Serpentine Song
# Flame
#Pollution B
# Fire Island
# If You Only Knew

## პერსონალი
* სტივ ჰეკეტი - ვოკალი, გიტარა
* როჯერ კინგი - კლავიშებიანი საკრავები
* რონ ტაუნსენდი - სა­სუ­ლე საკ­რა­ვები
* ტერი გრეგორი - ბას-გიტარები, ვოკალები  
* გერი ო'ტული - დასარტყმელი საკრავები, ვოკალები  
* ჯონ ჰეკეტი – ფლეიტა (Serpentine Song)
* იენ მაკ-დონალდი – საქსოფონი (Brand New)
* ჯინ დაუნზი - ბეკ-ვოკალი  
* სარა უილსონი - ჩელო
* ჰოვარდ გოტი - ვიოლინო

## სქოლიო 
კატეგორია:სტივ ჰეკეტის ალბომები
კატეგორია:2003 წლის ალბომები
კატეგორია:Inside Out Music-ის ალბომები
კვიპროსის გერბი

**კვიპროსის გერბი** (ბერძნ. Εθνόσημο της Κύπρου) — კვიპროსის სახელმწიფო სიმბოლო დროშასა და ჰიმნთან ერთად. გერბი მიიღეს 1960 წელს მას შემდეგ, რაც კვიპროსი დამოუკიდებელი სახელმწიფო გახდა. გერბი წარმოადგენს ზეთისხილის მწვანე რტოებით გარშემორტყმულ სპილენძისფერ ფარს, რომელზეც გამოსახულია თეთრი მტრედი ზეთისხილის თეთრივე რტოთი ნისკარტში. მტრედის ქვევით არის წარწერა — 1960, რაც კვიპროსის მიერ დიდი ბრიტანეთისაგან დამოუკიდებლობის მოპოვების თარიღს წარმოადგენს. ფარის ფერი აღნიშნავს კვიპროსის სპილენძის საბადოებს, საიდანაც, ერთ-ერთი ვერსიით, თვით ქვეყნის სახელიც წარმოსდგება.

ბრიტანეთის კოლონიად ყოფნის პერიოდში ოფიციალურ სიმბოლოდ გამოიყენებოდა გაერთიანებული სამეფოს გერბზე დაფუძნებული ემბლემა.

## იხილეთ აგრეთვე 
* კვიპროსის დროშა
* კვიპროსის ჰიმნი

## რესურსები ინტერნეტში 
* http://www.ngw.nl/heraldrywiki/index.php?title=Cyprus

## სქოლიო 
კატეგორია:კვიპროსის ეროვნული სიმბოლოები
კატეგორია:სახელმწიფო გერბები
კატეგორია:გერბები ანბანის მიხედვით
კვიპროსის მდინარეების სია

კვიპროსზე მუდმივი მდინარეები თითქმის არაა. უმეტესობა ზამთარში დიდდება, მშრალ ზაფხულში კი მთლიანად ქრება ან ზედაპირული ხდება.

## კვიპროსის მდინარეების სია სიგრძის მიხედვით 
250px|მინიატიურა|მარჯვნივ|მდინარე დიარიზოსი

## რესურსები ინტერნეტში 
* http://www.altiusdirectory.com/Travel/cyprus-rivers-list.html 

კატეგორია:კვიპროსის მდინარეები
გლენ ოფ იმაალ ტერიერი

**გლენ ოფ იმაალ ტერიერი** () — ძაღლის ჯიში, რომელიც გამოყვანილია ირლანდიაში XVIII საუკუნეში.

უცნობი წარმომავლობის ტერიერების ეს ძველი ჯიში აღმოსავლეთ ირლანდიის უიქლოუს საგრაფოს იმაალის დაბლობის სახელს ატარებს. ძლიერი, ამტანი და ნაკლებმომთხოვნი, გლენ ოფ იმაალ ტერიერი იდეალურია მელაზე და მაჩვზე სანადიროდ. ირლანდიური ტერიერებიდან ყველაზე იშვიათ გლენ ოფ იმაალ ტერიერს ისეთივე ძლიერი ხასიათი აქვს, როგორც ამ საფუძველზე გამოყვანილ სხვა "გლეხურ" ძაღლებს. სანამ შესაძლებელი გახდა გლენისთვის "კარგი მანერების" სწავლება, ის მელიების და მაჩვების რისხვა იყო, თავისი ძლიერი და კომპაქტური აღნაგობის გამო ის თავის მსხვერპლს სოროებში ესხმოდა თავს და სასიკვდილო ბრძოლაში ერთვებოდა. გლენს მებრძოლი ძაღლის სახითაც იცნობენ (ინგლისისგან განსხვავებით, სადაც ძაღლების ბრძოლები დახურულ შენობაში იმართებოდა, ირლანდიაში ეს სანახაობა ღია ცის ქვეშ ეწყობოდა).

გამოფენებზე გლენი პირველად 1933 წელს გამოჩნდა. დღესდღეობით ეს შედარებით მშვიდი, პატრონის ერთგული კომპანიონია, თუმცა სხვა ძაღლებთან ჩხუბს თავს არასოდეს არიდებს. გლენ ოფ იმაალ ტერიერი კარგად ეგუება ქალაქის პირობებს და სიცივეს. არ სჭირდება დამატებითი ფიზიკური დატვირთვა, კარგი მოდარაჯეა. აქვს უხეში, საშუალო სიგრძის ბალანი, რომლის შეფერილობა შეიძლება იყოს ხორბლისფერი, ჟღალი ვეფხვისებრი, მოცისფრო ნაცრისფერი, მუქი ვეფხვისებრი.

## რესურსები ინტერნეტში
* გლენ ოფ იმაალ ტერიერი (ინგლისური)

კატეგორია:ტერიერები
კატეგორია:ირლანდიური წარმოშობის ძაღლის ჯიშები
რბილბალნიანი ხორბლისფერი ტერიერი

**რბილბალნიანი ხორბლისფერი ტერიერი** () — ძაღლის ჯიში, რომელიც გამოყვანილია ირლანდიაში XVIII საუკუნეში.

კერი ბლუს და ირლანდიური ტერიერების ნათესავი გაჩნდა ქერის და ქორქის საგრაფოებში ირლანდიის სამხრეთით და რამდენიმე საუკუნის მანძილზე გამოიყენებოდა როგორც უნივერსალური მუშა ძაღლი ნადირობისთვის, ფერმების დაცვისთვის, მტაცებლისგან შინაური ცხოველების დაცვისთვის. ყველა ირლანდიურ ტერიერს შორის, შესაძლოა, ყველაზე ჯიუტი, უიტენი სულ ცოტა ხნის წინ კანადასა და აშშ_ში უცებ გახდა პოპულარული კომპანიონის სახით. უიტენის დამსახურებული პოპულარობა იმით აიხსნება, რომ აქვს მრავალმხრივი თვისებები, რომელთა განვითარებას და ჩამოყალიბებას ხელი შეუწყო ძველმა ირლანდიურმა კანონმა, რომლის მიხედვით გლეხებს ეკრძალებოდათ მონადირე ძაღლის ყოლა. 

გლეხებმა კანონი "მოატყუეს" და შექმნეს "სოფლური გარეგნობის" ტერიერი, რომელიც დროთა განმავლობაში დამჯერ და ადვილად გაწვრთნად ("ტერიერების" საზომით) კომპანიონად იქცა. რბილბალნიანი ხორბლისფერი ტერიერი კარგად ეგუება ქალაქის პირობებს, სიცივეს და ბავშვებს, კარგი მოდარაჯეა, ბალანს სჭირდება განსაკუთრებული მოვლა. აქვს დატალღული, რბილი, მწიფე ხორბლისფერი ბალანი, პატარა, თხელი, სამკუთხა ყურები, ზომიერად გრძელი, ძლიერი კისერი, საკმაოდ გრძელი თავი დაფარულია რბილი ბალნით.

## რესურსები ინტერნეტში
* რბილბალნიანი ხორბლისფერი ტერიერი (ინგლისური)

კატეგორია:ტერიერები
კატეგორია:ირლანდიური წარმოშობის ძაღლის ჯიშები
ქოჯა დავუდ-ფაშა

**ქოჯა დავუდ-ფაშა** (; გ. 20 ოქტომბერი, 1498, დიდიმოტიკა) — ოსმალეთის სახელმწიფო მოღვაწე. ოსმალეთის იმპერიის დიდი ვეზირი 1482-1497 წლებში, სულთან ბაიაზიდ II-ის დროს. დავუდა ფაშა გახდა ოსმალების დინასტიის  სიძე (დამატი) მას შემდეგ, რაც ოსმლეთის პრინცესასთან იქორწინა. 

1473 წელს მისი ხელმძღვანელობით ოსმალეთის ჯარმა გადამწყვეტი გამარჯვება მოიპოვა ოტლუკბელის ბრძოლაში. მან ხელში ჩაიგდო ქალაქი შკოდერი, რომელიც ბოლო დასაყრდენს წარმოადგენდა ალბანეთისთვის. 1479 წელს იგი გახდა ბოსნიის სანჯაყ-ბეი და დიდი ჯარით განახორციელა თავდასხმა უნგრეთის სამეფოზე. როგორც ძლიერმა ვეზირმა, მან 1487 წელს წამოიწყო ომი მამლუქებთან. თავდაპირველად მან დაგეგმა ექსპედიცია მამლუქების წინააღმდეგ, მაგრამ მისი გეგმა გააუქმა ბაიაზიდ II-მ. 

დავუდა-ფაშა გარდაიცვალა დიდიმოტიკაში 1498 წლის 20 ოქტომბერს. 

## ლიტერატურა
* Danişmend, İsmail Hâmi, (1961) *Osmanlı Devlet Erkânı*, İstanbul:Türkiye Yayınevi.

კატეგორია:ოსმალეთის იმპერიის დიდი ვეზირები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი   20 ოქტომბერი
კატეგორია:გარდაცვლილი 1498
კატეგორია:დაბადების წელი უცნობია
ჰანგ-ჰაუ (სადგური)

**ჰანგ-ჰაუ** — სადგური ჰონგ-კონგში, ცეუნგ-კვან-ოს ხაზზე. მდებარეობს ცეუნგ-კვან-ოში, საი-კუნგის რაიონში. სადგური გაიხსნა 2002 წლის 18 აგვისტოს.

## რესურსები ინტერნეტში
*MTR Corporation - Hang Hau Station Street Map 
*MTR Corporation - Hang Hau Station location map 
*MTR Corporation - Hang Hau Station train service time 

კატეგორია:ცეუნგ-კვან-ოს ხაზი
ბაირამ-ფაშა

**ბაირამ-ფაშა** (; გ. 26 აგვისტო, 1638, შანლიურფა) — ოსმალეთის იმპერიის დიდი ვეზირი 1637-1638 წლებში.

## ბიოგრაფია 
ბაირამ-ფაშა დაიბადა სტამბოლში. სხვა მონაცემებით მისი ოჯახი წარმოშობით ამასიიდან იყო. სწავლობდა ენდერუნში, რის შემდეგაც შევიდა იანიჩართა კორპუსში. უპირველეს ყოვლისა კორპუსში აჰყავდათ ქრისტიანი ახალგაზრდები, მაგრამ სულთან მურად III-ის მმართველობის დროს (1574–1595) თურქებისთვის ასევე შესაძლებლობა ჰქონდათ დაეწყოთ სამსახური იანიჩარის კორპუსში. 1625 წელს ბაირამ-ფაშა დანიშნეს ეგვიპტის გუბერნატორად. 1628 წელს გამოიძახეს სტამბოლში და დააწინაურეს ვეზირის თანამდებობაზე.

1635 წელს სტამბოლის კაიმაკამია. 1637 წლის თებერვალში სულთან მურად IV-ის მმართველობისას (1623–1640) ბაირამ-ფაშა დანიშნეს დიდ ვეზირად ოსმალეთის იმპერიაში.

1638 წელს დიდებულმა ვეზირმა ბაირამ-ფაშამ მონაწილეობა ირან-ოსმალეთის ომში. ის იყო გადამწყვეტ ლაშქრობაში  თურქ სამხედროებთან ერთად, რომელთაც სათავეში ედგათ თვით სულთანი, მათ ილაშქრეს ბაღდადამდე, იმავე წლის 26 აგვისტოს გარდაიცვალა ურფის მახლობლად.

დაქორწინებული იყო სულთან ოსმან II-ის (1618–1622) დაზე, ჰანზადე სულთანზე.

## ლიტერატურა
* Uzunçarşılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010) say.385-386
* Buz, Ayhan, (2009) *Osmanlı Sadrazamları*, İstanbul: Neden Kitap, ISBN978-975-254-278-5,
* Danişmend, İsmail Hami, (2011), *İzahlı Osmanlı Tarihi Kronolojisi 6 Cilt*, İstanbul:Doğu Kütüphanesi, ISBN 9789944397681
* Mehmed Süreyya (haz. Nuri Akbayar) (1996), *Sicill-i Osmani*, İstanbul:Tarih Vakfı Yurt Yayınları ISBN 975-333-0383 C.1 say.36

კატეგორია:ოსმალეთის იმპერიის დიდი ვეზირები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 26 აგვისტო
კატეგორია:გარდაცვლილი 1638
კატეგორია:დაბადების წელი უცნობია
დამატი იბრაჰიმ-ფაშა

**დამატი იბრაჰიმ-ფაშა** (; დ. 1517 — გ.  1601) —  ოსმალეთის იმპერიის დიდი ვეზირი (1596, 1596-1597, 1599-1601 წწ.), ეგვიპტის ბეილერბეი (1583-1585 წწ.). ცნობილია ასევე, როგორც კანიჟეს დამპყრობელი. დამატი (სულთნის სიძე). სულთან მურად III-ის დის, აიშეს ქმარი. 

თურქული წყაროების მიხედვით იგი არის „ბოსნიელი ან ხორვატი“. სავარაუდოდ დაიბადა ბოსნიის სანჯაყის ქალაქ დომისლიკაში. სულნის კარზე დაწინაურდა სოკოლუ მეჰმედ-ფაშას მმართველობის პერიოდში. 1581 წელს სოკოლუს გარდაცვალების შემდეგ მალევე, დაქორწინდა სულთნის დაზე, აიშეზე და დაინიშნა ეგვიპტის ბეილერბეიდ. 1596 წელს პირველად გახდა დიდი ვეზირი. მან თავი გამოიჩინა თავისი გონივრულობით და მოწესრიგებულობით დაიწყო მომზადება მთლიანი თურქული  ლაშქარის შექმნისთვის ავსტრიის წინააღმდეგ. ლაშქრობა წარმატებით მიდიოდა.  იბრაჰიმ ფაშამ მიიღო სულთნისგან ახალი სახელი „ეგერის დამპყრობელი“ ასევე ის იყო ერთ- ერთი დიდი ვეზირი, რომელიც ფლობდა კარგ სამხედრო ძალას.  მან ხელი შეუწყო სახელმწიფოს განმტკიცებას და სახელმწიფოს შემოსავლების კონტროლს.

1599 წელს დაიპყრო კანიჟე და მის მმართველად დანიშნა თირიაქი ჰასან-ფაშა. კანიჟე გარდაიქმნა თურქული თავდასხმების ცენტრად ცენტრალურ ევროპაში. 1601 წლის სექტემბერში, უზარმაზარი ავსტრიული არმიის მცდელოდა დაებრუნებინათ ციხე თირიაქი ჰასან ფაშამ ჩაშალა. დამატ იბრაჰიმ-აშა გარდაიცვალა ამავე წელს.

## ლიტერატურა
* Uzunçarşılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN:978-975-16-0010)  say. 351-359
* Danişmend, İsmail Hâmi, (1961) *Osmanlı Devlet Erkânı*, İstanbul:Türkiye Yayınevi
* Tektaş, Nazım. (2009), ''Sadrâzamlar - Osmanlı'da İkinci Adam Saltanatı''. İstanbul:Çatı Kitapları. ISBN: 9789758845000'

## სქოლიო
კატეგორია:ოსმალეთის იმპერიის დიდი ვეზირები
კატეგორია:დაბადებული 1517
კატეგორია:გარდაცვლილი 1601
პენსნე

**პენსნე** () — სათვალე, რომელსაც საყურე რკალების ნაცვლად აქვს ზამბარაკი ცხვირზე დასამაგრებლად. ლორნეტისგან განსხვავებით აქვს მაფიქსირებელი მოწყობილობა. გამოიყენებოდა XV საუკუნიდან, მაგრამ განსაკუთრებით პოპულარული იყო XIX საუკუნეში.

## ლიტერატურა
*უცხო სიტყვათა ლექსიკონი

კატეგორია:ოფთალმოლოგია
კატეგორია:ოპტიკა
კუარი-ბეი (სადგური)

**კუარი-ბეი** — სადგური ჰონგ-კონგში, კუნძულისა და ცეუნგ-კვან-ოს ხაზზე. მდებარეობს კუარი-ბეიში, აღმოსავლეთ რაიონში. სადგური კუნძულის ხაზზე გაიხსნა 1985 წლის 31 მაისს, ხოლო ცეუნგ-კვან-ოს ხაზზე 1989 წლის 6 აგვისტოს.

## რესურსები ინტერნეტში
*MTR Corporation - Quarry Bay Station Street Map 
*MTR Corporation - Quarry Bay Station location map
*MTR Corporation - Quarry Bay Station train service time 

კატეგორია:კუნძულის ხაზი
კატეგორია:ცეუნგ-კვან-ოს ხაზი
რეიჩელ ჰერდ-ვუდი

**რეიჩელ კლერ ჰერდ-ვუდი** (დ. 17 აგვისტო, 1990) — ინგლისელი მსახიობი და მოდელი. დიდ ეკრანზე პირველად გამოჩნდა 2003 წელს ფილმში „პიტერ პენი“ განსახიერებულ უენდი დარლინგის როლში. აგრეთვე ცნობილია კორი მაკ-კენზის როლით 2010 წლის ფილმში „ხვალ, როდესაც ომი დაიწყო“ და სიბილ ვენის როლით 2009 წლის „დორიან გრეიში“.

## რესურსები ინტერნეტში
*

კატეგორია:დაბადებული 17 აგვისტო
კატეგორია:დაბადებული 1990
კატეგორია:ინგლისელი მოდელები
კატეგორია:ინგლისელი მსახიობები
კატეგორია:ინგლისელი ქალი კინომსახიობები
კატეგორია:ცოცხალი ადამიანები
კატეგორია:ლონდონში დაბადებულები
ნორთ-პოინტი (სადგური)

**ნორთ-პოინტი** — სადგური ჰონგ-კონგში, კუნძულისა და ცეუნგ-კვან-ოს ხაზზე. მდებარეობს ნორთ-პოინტში, აღმოსავლეთ რაიონში. სადგური კუნძულის ხაზზე გაიხსნა 1985 წლის 31 მაისს, ხოლო ცეუნგ-კვან-ოს ხაზზე 2001 წლის 27 სექტემბერს.

## რესურსები ინტერნეტში
*[//www.mtr.com.hk/jplanner/images/maps/nop.pdf MTR Corporation - North Point Station Street Map]
*[//www.mtr.com.hk/jplanner/images/layouts/nop.pdf MTR Corporation - North Point Station location map]
*[//www.mtr.com.hk/jplanner/images/timetables/nop.pdf MTR Corporation - North Station train service time]

კატეგორია:კუნძულის ხაზი
კატეგორია:ცეუნგ-კვან-ოს ხაზი
Emerson, Lake & Palmer (ალბომი)

***Emerson, Lake & Palmer*** — ინგლისური პროგრესული როკ-ჯგუფ Emerson, Lake & Palmer-ის სადებიუტო სტუდიური ალბომი. გამოვიდა 1970 წელს. დისკი გამოსცა ლეიბლმა Island. 2012 წელს გამოიცა მისი რემიქსი, მომზადებული სტივენ უილსონის მიერ.

## სიმღერების სია 
## ჩარტები
### ყოველკვირეული ჩარტები 
### წლის საბოლოო ჩარტი
## სერტიფიცირებები 
## სქოლიო 
კატეგორია:Emerson, Lake & Palmer-ის ალბომები
კატეგორია:1970 წლის სადებიუტო ალბომები
კატეგორია:Island Records-ის ალბომები
კატეგორია:Atlantic Records-ის ალბომები
კატეგორია:Manticore Records-ის ალბომები
კატეგორია:ალბომები გრეგ ლეიკის პროდიუსერობით
სოკოლუზადე ლალა მეჰმედ-ფაშა

**სოკოლუზადე ლალა მეჰმედ-ფაშა** (; დ. ? — გ. 21 ივნისი, 1606) — ბოსნიური წარმოშობის თურქი სახელმწიფო მოღვაწე. ოსმალეთის იმპერიის დიდი ვეზირი 1604-1606 წლებში, სულთან აჰმედ I-ის დროს. მეჰმედ-ფაშა იყო სოკოლუ მეჰმედ-ფაშას ბიძაშვილი და უფლისწულის მასწავლებელი. 1605 წელს მისი სარდლობით ოსმალებმა აიღეს ესტერგომის ციხე.

## ლიტერატურა
* Uzunçarşılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010)

კატეგორია:ოსმალეთის იმპერიის დიდი ვეზირები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 21 ივნისი
კატეგორია:გარდაცვლილი 1606
კროითი

**კროითი** () — თემი და კურორტი გერმანიაში, ბავარიაში, მისბახის რაიონში. კროითის წყლები პირველად 1490 წელსაა მოხსენიებული. პირველი აბანო 1511 წელს აშენდა.

## რესურსები ინტერნეტში
*

კატეგორია:ბავარიის თემები
კატეგორია:გერმანიის კურორტები
მესიჰ-ფაშა

**მესიჰ-ფაშა** (; დ.? — გ. 1501, სტამბოლი) — ბიზანტიური წარმოშობის ოსმალი სახელმწიფო მოღვაწე, ბიზანტიის უკანასკნელი იმპერატორის - კონსტანტინე XI პალეოლოგოსის ძმიშვილი. ოსმალეთის იმპერიის დიდი ვეზირი 1499-1501 წლებში და ოსმალეთის ფლოტის კაპუდან-ფაშა 1480-1491 წლებში.

## ბიოგრაფია 
მესიჰი და მისი უფროსი ძმა ხას მურადი, კონსტანტინოპოლის დაცემისას ტყვედ ჩავარდნენ. მესიჰი დაახლოებით 10 წლის იყო, როდესაც სასახლის მოსამსახურედ დააყენეს. მესიჰი პოლიტიკურ ასპარეზზე პირველად 1470 წელს ჩნდება, როდესაც იგი გალიპოლის სანჯაყ-ბეია.

მესიჰმა მიიღო მეოთხე ვეზირის წოდება ცენტრალურ მთავრობაში 1476 ან 1477 წელს, ხოლო 1480 წელს, მან მიიღო ბრძანება როდოსის დაპყრობის შესახებ. მისი მარცხი როდოსში ლაშქრობისას, იყო მისი ჩამოქვეითების მთავარი მიზეზი, მაგრამ მან შეინარჩუნა თავისი თანამდებობა გალიპოლში.

მეჰმედ II-ის გარდაცვალების შემდეგ, წამყვანი ლიდერები დევშირმი მმართველები იყვნენ, ისინი ცდილობდნენ  ტახტზე დაესვათ ბაიაზიდ II. იანიჩრების მხარდაჭერაზე დაყრდნობით, მთავარმა დევშირმმა მმართველმა, დიდმა ვეზირმა გედიკ აჰმედ-ფაშამ, კიდევ ერთხელ დაანახა ხალხს თავისი ძალა. პარალელურად მესიჰი ცდილობდა, რომ ბაიაზიდის ნდობა მოეპოვებინა. 1482 წლის ზაფხულში, ბაიაზიდმა გედიკ აჰმედ-ფაშა დააპატიმრა, რადგანაც იეჭვა, რომ იგი ბაიაზიდის ძმას, ჯემს უჭერდა მხარს. საპასუხოდ, განრისხებული იანიჩრები შეიჭრნენ ციხესიმაგრეში, ხოლო მესიჰი მოსალაპარაკებლად წავიდა. იგი მოელაპარაკა დამხვდურთ. მათი განხილვის თემა იყო ის, რომ მხოლოდ დევშირმებს შეეძლოთ ვეზირობა.

მესიჰი მალე დაწინაურდა და მეორე ვეზირის წოდება მიიღო ვეზირ ქოჯა დავუდ-ფაშას მთავრობაში. უცნობი მიზეზების გამო, 1485 წლის იანვარში, მესიჰს უკვე აღარ სცემდნენ პატივს და იწუნებდნენ, რამაც ისევ განაპირობა მისი ჩამოქვეითება.  შემდეგ იგი კაფაში გააგზავნეს, სადაც იგი სავარაუდოდ 1489 წლამდე დარჩა. 1497 წელს  ის გახდა აკერმანის სანჯაყ-ბეი. 1499 წელს დაიკავა დიდი ვეზირის ტანამდებობა. 1501 წლის გაზაფხულზე მესიჰმა დატოვა კონსტანტინოპოლი, იმ მიზნით, რომ აღეკვეთა ვარშაქის ტომის მიერ მოწყობილი აჯანყება ანატოლიაში, რომელიც მხარს უჭერდა ქარამანიდების პრეტენდენტს - მუსტაფას. 1501 წლის ნოემბერში გალათაში, მესიჰი დაშავდა და ჭრილობებისგან გარდაიცვალა.

## ლიტერატურა 
* Osmanlı Tarihi, II. Cilt, 10. baskı, sf: 140,538, Türk Tarih Kurumu Yayınları-2011

კატეგორია:ოსმალეთის იმპერიის დიდი ვეზირები
კატეგორია:გარდაცვლილი 1501
თეოდორ დიურე

[thumb|upright|მინიატიურა|[ედუარ მანე: „*თეოდორ დიურეს პორტრეტი*“; 1868]]

**თეოდორ დიურე** (; დ. 20 იანვარი, 1838, სენტი — გ. 16 იანვარი, 1927, პარიზი) — ფრანგი ჟურნალისტი, მწერალი და ხელოვნების კრიტიკოსი. ის იყო იმპრესიონიზმის ერთ-ერთი პირველი დამცველი. მისი ყველაზე ცნობილი ნამუშევარია ''„Critique d'Avant Garde“* (პარიზი, 1885 წელი), რომელიც დაიწერა იმპრესიონისტული მოძრაობის მხარდასაჭერად. ასევე მუშაობდა მრჩევლად და გაყიდვების აგენტად ამერიკელ კოლექციონერ ლუიზიან ჰევმეიერთან.

## ლიტერატურა 
*შიგემი ინაგა: *Théodore Duret (1838–1927)*. Paris 1988
*ჟან სელზი: *Lexikon des Impressionismus* Cologne 1977 ISBN 3-7701-0860-4
*ჯონ რიუნალდი: *Die Geschichte des Impressionismus* Cologne 1979 ISBN 3-7701-5561-0

## რესურსები ინტერნეტში 
**The Havemeyer Family Papers relating to Art Collecting'' 
*http://www.libmma.org/digital/2013/08/20/whistler-and-duret-paris-and-london/ 

## სქოლიო 
კატეგორია:ფრანგი ჟურნალისტები
კატეგორია:დაბადებული 20 იანვარი
კატეგორია:დაბადებული 1838
კატეგორია:გარდაცვლილი 16 იანვარი
კატეგორია:გარდაცვლილი 1927